BC แย้ม “บีสโปคเวลเนส” คว้าไลเซนส์ “กัญชาการแพทย์” เดินหน้าเปิดคลินิกแผนไทย
BC แย้มบริษัทย่อย “บีสโปคเวลเนส” คว้าใบอนุญาตที่เกี่ยวข้องสำหรับการให้บริการคลินิกแพทย์แผนไทย รวมถึงใบอนุญาตให้ประกอบกิจการสถานพยาบาล ในลักษณะคลินิกการแพทย์แผนไทย
BC แย้มบริษัทย่อย “บีสโปคเวลเนส” คว้าใบอนุญาตที่เกี่ยวข้องสำหรับการให้บริการคลินิกแพทย์แผนไทย รวมถึงใบอนุญาตให้ประกอบกิจการสถานพยาบาล ในลักษณะคลินิกการแพทย์แผนไทย
25 พ.ค. 2565

นางนัชชา วินิชบุตร ประธานเจ้าหน้าที่บริหารฝ่ายการเงินและบัญชี และเลขานุการ บริษัท บูทิค คอร์ปอเรชั่น จำกัด (มหาชน) หรือ BC เปิดเผยว่า บริษัท บีสโปค เวลเนส จำกัด ซึ่งเป็นบริษัทในกลุ่มบริษัท บีสโปค ไลฟ์ ไซเอนซ์ จำกัด (บีสโปค) ที่บริษัทฯ ถือหุ้นทางอ้อมในสัดส่วนร้อยละ 32 ณ วันที่ 31 มีนาคม 2565 เพื่อประกอบธุรกิจคลินิกการแพทย์แผนไทย เพื่อจำหน่ายยาและผลิตภัณฑ์ที่มีกัญชาเป็นส่วนประกอบ ได้รับใบอนุญาตที่เกี่ยวข้องสำหรับการให้บริการคลินิกแพทย์แผนไทย
รวมถึงใบอนุญาตให้ประกอบกิจการสถานพยาบาล ในลักษณะคลินิก การแพทย์แผนไทย ชื่อคณาคลินิกการแพทย์แผนไทย ณ โครงการซัมเมอร์ พ้อยท์ ให้ไว้ ณ วันที่ 26 เมษายน 2565 จนถึงวันที่ 31 ธันวาคม 2574
อนึ่ง บริษัทฯ ได้รับเอกสารต้นฉบับของใบอนุญาตข้างต้นแล้ว เมื่อวันที่ 24 พฤษภาคม 2565